  Анжелика Тихонова корреспондент 10-12 куарусёнэ Удмуртиын калык хоръёслэн но ансамбльёслэн «Поёт село родное» XVII огъяросси фестиваль-конкурссы ортчоз. Со сярысь Калык творчествоя элькун юртлэн пресс-службаез ивортӥз. Ижкаре Россилэн пӧртэм улосвылъёсысьтыз калык кырӟанъя устоосыз коллективъёс – улосвыл смотръёслэн но вожвылъяськонъёслэн лауреатъёссы –лыктозы. Конкурсэ пыриськисьёс пӧлын Удмуртиысь хоръёс но кырӟанъя ансамбльёс луозы. Соос калык хоръёс, кырӟанъя но эктонъя ансамбльёс, калык кырӟанъя ансамбльёс но фольклор коллективъёс, семья ансамбльёс номинациосы пыриськыны быгатозы. Элькунлэсь огъяросси фестиваль-конкурсэ пыриськисьёс 5-тӥ куарусёнэ тодмо луозы. Соку вожвылъяськонлэн быръён люкетэз ортчоз. Огъяросси фестивальлэн радлыказ: сӥё-дано усьтон, конкурс кылзонъёс, гала-концерт но вормисьёсты данъян. Пусъём, «Поёт село родное» фестиваль-вожвылъяськон «Культура» йӧскалык ӵектос улсын радъяське.  Тодэ вайытом, 14-тӥ гудырикошконэ Удмуртиын «ГуртFEST» но Чечы спас ортчозы.    Тегъёс: Лулчеберет Ижкар Удмуртия фестиваль йӧскалыклулчеберет кырӟан  